Diari Oficial de la Generalitat Valenciana


Sumari del DOGV 1518, del 10-04-1991 (1991/820771)

ORDRE de 15 de març de 1991, de la Conselleria de Cultura, Educació i Ciència, per la qual convoca ajudes per a equipament d'infrastructura en els centres d'investigació.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/15/(1)/dof/vci/html**

### Dades del document

Número de DOGV
:   1518

Data del DOGV
:   10-04-1991

Secció del DOGV
:   DISPOSICIONS GENERALS

Número del document
:   1991/820771


Data del document
:   15-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de març de 1991, de la Conselleria de Cultura, Educació i Ciència, per la qual convoqua ajudes per a equipament d'infraestructura en els centres d'investigació.  
Entre els objectius prioritaris de la Generalitat Valenciana figura el foment i el desenvolupament de la investigació, tant científica com tecnològica, circumstància considerada com a element clau per a la promoció integral i el progrés d'una societat moderna.  
Conscient d'aquesta realitat, la Conselleria de Cultura, Educació i Ciència està desplegant dins el seu programa de foment de la investigació un seguit d'accions encaminades a millorar l?equipament dels centres d'investigació, ja que l'existència d'una infrastructura d'equipament adient és condició indefugible per a la realització d'una investigació competitiva. Aquesta convocatòria tracta d'ajudar a assolir un equipament eficient per als centres d'investigació, tot evitant la dispersió de mitjans i optimitzant la utilització dels equipaments per diferents grups d'investigadors.  
En conseqüència, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article primer  
La convocatòria d'ajudes per a equipament d'infrastructura en centres d'investigació en l'àmbit de la Comunitat Valenciana, i s'aproven les bases que regeixen la convocatòria present, incloses en forma d'annex a aquesta ordre.  
Article segon  
Les ajudes esmentades seran sufragades amb càrrec a la línia de subvenció 701/000/91, programa 542-10 del pressupost de l'any 1991, per un import global màxim de 092.701.976 de pessetes.  
DISPOSICIONS FINALS  
Primera  
Queda autoritzada la Direcció General d'Ensenyaments Universitaris i Investigació perquè dicte dins l'àmbit de les seues competències les resolucions necessàries per al desplegament i compliment d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, a 15 de març de 1991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX  
Bases de la convocatòria d'ajudes d'equipament d'infrastructura en centres d'investigació  
1. Objecte de la convocatòria  
Les peticions hauran de referir-se necessàriament a algun dels apartats següents:   
a) Adquisició i instal·lació d'equipament científic en general (material inventariable) imprescindible per al desenvolupament de les investigacions ja encetades o futures, o, si escau, de material complementari d'equipament d'instal·lacions ja existents. .  
b) Adquisició de material bibliogràfic específic sobre les investigacions programades. En cap cas no podran incloure's peticions referents a obres de remodelatge, condicionament, millora o establiment de noves instal·lacions a l'adquisició d'equipament informàtic de gestió administrativa, i tampoc a la subscripció de publicacions periòdiques.  
2. Beneficiaris  
Podran acollir-se en aquesta convocatòria els departaments i instituts universitaris de les universitats de la Comunitat Valenciana, i altres centres d'investigació d'organismes del sector públic que tinguen personalitat jurídica pròpia, manquen de finalitat lucrativa i es troben ubicats a la Comunitat Valenciana.  
3. Requisits de la convocatòria  
La quantia de la sol·licitud haurà de ser d'un mínim d?1.500.000 pessetes, i no sobrepassar la quantitat de 63.068.922 de pessetes.  
3.1. Els impresos de sol·licitud -original i còpia- hauran d'incloure la documentació següent:   
a) Descripció de l'equip que se sol·licita, tot justificant-ne la necessitat per a la investigació ja encetada o projectada, i s'indicarà el pla d'utilització previst on necessàriament s'han d'incloure pressupostos contrastats i factura proforma.  
b) Certificat de la universitat o centre d'investigació corresponent sobre l'existència o mancança d'equips iguals o semblants en aquest centre.  
c) Relació del/s grup/s d'investigació usuari/s que tindrà l?equip sol·licitat, amb els corresponents currículum.  
d) El reglament d'usuaris de l?equip sol·licitat.  
3.2. El material adquirit mitjançant aquesta convocatòria, -necessàriament al llarg del curs acadèmic 1991/92- serà propietat de la universitat o centre d'investigació corresponent, i haurà d'incloure's a l?inventari general d'aquests, fent-hi constar quant a l'adquisició que ha estat possible gràcies a una ajuda del «Programa de Foment de la Investigació Científica i Tecnològica; Conselleria de Cultura, Educació i Ciència de la Generalitat Valenciana. Curs 1991/92».  
4. Sol·licituds  
4.1. Les sol·licituds presentades pels investigadors responsables, es trametran al rector de la universitat corresponent. Cada universitat seleccionarà les propostes rebudes -segons que estableixen els estatuts de cada universitat i a través del Consell Social-, i presentarà fins a un màxim de vint-i-cinc sol·licituds. A aquesta proposta global caldrà adjuntar l?informe favorable del Consell Social i l'actualització de l?inventari complet de l?equipament científic de la universitat, segons que indica l'apartat 7 d'aquest annex.  
4.2. Les sol·licituds dels centres d'investigació no universitaris les trametran els presidents o directors d'aquests, amb el vist-i-plau dels responsables de les institucions o organismes als quals fa referència l'apartat 2 d'aquest annex, i contindran un màxim de quatre sol·licituds per organisme. A aquesta proposta global caldrà adjuntar l'informe corresponent i l'actualització de l'inventari complet de l'equipament científic del/s centre/s, segons que s'indica a l'apartat 7 d'aquest annex.  
4.3. Les sol·licituds, adreçades al Director General d'Ensenyaments Universitaris i Investigació, podran presentar-se en el Registre General de la Conselleria de Cultura, Educació i Ciència, av. de Campanar, 32, 46164 València; en els centres d'informació, Iniciatives i Reclamacions de la Generalitat Valenciana, o per qualsevol de les formes establertes per l'article 66 de la Llei de Procediment Administratiu.  
4.4. El termini de presentació de sol·licituds serà fins el 30 d'abril de 1991.  
5. Resolució  
5.1. Les sol·licituds s'avaluaran i informaran pel Consell de Política Científica i Tecnològica de la Generalitat Valenciana, que podrà demanar qualsevol informació mitjançant els contactes necessaris, conduents a una encertada proposta de distribució dels fons dedicats a aquesta convocatòria.  
L'avaluació es farà atenent a:  
a) La incidència que, en la investigació i el desenvolupament científic i tècnic de la Comunitat Valenciana, puga tenir la disponibilitat dels equips o aparells de què es tracte, i la importància del programa d'investigació a desenvolupar amb aquests.  
b) Que l?equip sol·licitat s'utilitze, preferentment, de manera conjunta, per diferents grups d'investigadors, departaments, instituts o centres d'investigació.  
c) Que l'adquisició sol·licitat no comporte duplicació injustificada de mitjans ja existents en la Comunitat Valenciana. Es valoraran positivament les sol·licituds presentades per grups d'investigació interuniversitaris, o per més d'un centre d'investigació. Se valorarà com a mèrit preferent per a la seua financiació, el compromís de confinanciació presentat per la/es universitat/s o centre/s d'investigació sol·licitant/s.  
d) L'adequació de l?equip sol·licitat a les investigacions ja encetades o projectades.  
e) Els currículum dels sol·licitants, els fins i objectius que es volen assolir, els serveis i rendiments previstos de l?equipament sol·licitat.  
5.2. Enllestida la selecció, el Consell de Política Científica i Tecnològica de la Generalitat Valenciana elevarà la proposta corresponent al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació es publicarà al Diari Oficial de la Generalitat Valenciana.  
5.3. El pagament de l'ajuda s'efectuarà de forma global a la universitat o centre d'investigació, que haurà de trametre a la Direcció  
General d'Ensenyaments-Universitaris i Investigació, en el termini de 6 mesos, la justificació documental de compra o compromís d'adquisició.  
6. Obligacions  
Els beneficiaris de les ajudes per a equipament d'infrastructura d'investigació queden obligats a:  
6.1. Tornar l?import de l'ajuda quan l?equipament no s'adquirirà o no s'instal·larà dins el termini previst. Així mateix, quan el pagament d'altres subvencions cobresca l?import parcial o total de la despesa que suposa l?equipament s'estarà obligat a la devolució de la resta, o del total, respectivament, de l'ajuda concedida.  
6.2. Proporcionar la infrastructura material i humana necessària per a la instal·lació i correcte funcionament del material sol·licitat.  
6.3. Complir allò que establirà el corresponent reglament d'usuaris, que haurà de facilitar-ne l'accés a d'altres membres de la Comunitat Científica.  
6.4. Fer constar en les memòries anuals que es redactaran, i en els treballs realitzats amb els equipaments subvencionats, el patrocini de la Conselleria de Cultura, Educació i Ciència de la Generalitat Valenciana.  
6.5. Presentar un informe del grau d'utilització després del primer any d'adquisició.  
6.6. La universitat o centre receptor haurà d'acreditar prèviament al cobrament de les. ajudes, que estan al corrent de les seues obligacions tributàries i davant de la Seguretat Social, d?acord amb l'article 27.7, de la Llei 7/1990, de 24 de desembre, de Pressupostos de la Generalitat Valenciana.  
7. Inventari  
L'actualització de l'inventari d'equipament científic de les universitats i centres d'investigació al qual es refereix l'apartat 4, punts 1 i 2, es confeccionarà d'acord amb el següent model de fitxa individual per equip:  
Nom de l'equip  
Marca/Model/Subministrador  
Departament/Centre/Servei (localitat)  
Any de l'adquisició  
Import de l'adquisició  
Estat de l'equip (no obsolet/obsolet)  
Possibilitats d'ús (en ús/fora d'ús)  
Camps d'aplicació segons el codi UNESCO


Còpia Permalink ELI